***Plán činnosti komisie finančnej a správy majetku mesta pri MsZ Vrútky na rok 2018***

**Predseda komisie :** Ing.Mgr.Anna Sviteková **Tajomník komisie :**  Ing.Zuzana Krajčiová **Členovia komisie :** Ing.Milan Rišian, Mgr.Branislav Zacharides, Ing.Tomáš Fiolek, Mgr.Ivan Doskočil, Marián Krivuš

Komisia finančná a správy majetku je jedným z fakultatívnych orgánov mestského zastupiteľstva, ktorá pomáha plniť jeho úlohy. Komisia má tri základné funkcie : poradná, iniciatívna a kontrolná .

***Zasadnutia komisie sa konajú*** *pred rokovaním mestského zastupiteľstva na základe pozvánky predsedníčky komisie v stredu so začiatkom konania 17,00 hod. , miesto konania : Mestský úrad Vrútky ,zasadacia miestnosť, Nám. S. Zachara 4.*

**Termíny zasadnutia komisie :**

31.01.2018 04.04.2018 06.06.2018 03.09.2018 10.10.2018 28.11.2018

**Program zasadnutí komisie :**

Na zasadnutiach komisie budú riešené úlohy, ktoré vyplývajú zo schváleného plánu práce mestského zastupiteľstva na rok 2018.

* Komisia komplexne posudzuje a prejednáva všetky náležitosti týkajúce sa nakladania s majetkom mesta ( stavby, pozemky, nebytové priestory, hnuteľné veci ( a podnikateľskej činnosti v meste Vrútky. Sleduje a vyhodnocuje plnenie PHSR Mesta Vrútky a plnenie jednotlivých opatrení prijatých v rámci PHSR za príslušný úsek.
* **Prejednáva** všetky náležitosti týkajúce sa hospodárenia mesta, a to najmä :
* Návrhy rozpočtu mesta, jeho zmeny, záverečný účet mesta, správy o čerpaní rozpočtu
* návrhy rozpočtov, ich zmeny a hospodárske výsledky organizácií zriadených a založených mestom,
* návrhy VZN a ostatných záväzných noriem, ktoré súvisia s hospodárením mesta,
* zámery mesta realizované prostredníctvom návratných zdrojov financovania, vrátane aktivít realizovaných združením finančných prostriedkov,
* prijatia úverov a pôžičiek mesta,
* žiadosti o úľavy predpísaných daní a poplatkov v súlade s platnými VZN,
* stav záväzkov a pohľadávok mesta a posudzuje návrhy na ich odpísanie v súlade s príslušným VZN,
* finančné výpomoci pre fyzické a právnické osoby v zmysle prijatých noriem,
* finančné náležitosti predaja, nadobúdania, nájmov a prenechania do užívania hnuteľného aj nehnuteľného majetku mesta,
* výsledky inventarizácie majetku mesta a opodstatnenosti návrhov na vyraďovanie hnuteľného a nehnuteľného majetku,
* vypracúva odporúčania k vecnému, časovému a finančnému plánu spracovávaných projektov v súlade s PHSR.
* **Komisia odporúča :**
* Návrhy VZN mesta,
* spôsob nakladania s majetkom mesta pri správe, nájme, podnájme, výpožičke, predaji, kúpe,
* zmeny obsahu uzavretých zmlúv / doba, účel, výška nájmu, predmet činnosti, osobné ustanovenia a pod./,
* opodstatnenosť návrhu na vyradenie majetku mesta v rámci inventarizácie,
* návrhy koncepcie podnikateľských aktivít v objektoch Mesta Vrútky, s prihliadnutím na absentujúce aktivity a služby.
* **Komisia iniciuje :**
* Návrhy VZN, ich zmeny a doplnky vo väzbe na oblasť správy majetku a podnikateľskej činnosti, ako aj ostatných noriem vo väzbe na finančnú oblasť hospodárenia mesta,
* spoluprácu s podnikateľskými subjektmi na území mesta, s agentúrami, organizáciami a inštitúciami na podporu podnikania.
* **Komisia kontroluje :**
* Dodržiavanie VZN v oblasti nakladania s majetkom a podnikateľskej činnosti,
* hospodárnosť využívania majetku mesta,
* užívanie majetku mesta v súlade s obsahom uzatvorenej zmluvy,
* hospodárenie mesta a vyhodnotenie hospodárenia organizácií zriadených a založených mestom,
* kontroluje dodržiavanie VZN a ostatných záväzných noriem prijatých mestom,
* monitoruje plnenie cieľov PHSR a plánov z neho vyplývajúcich.
* ***Komisia spracúva materiály a stanoviská k návrhom materiálov ako podklad pre rozhodovanie mestského zastupiteľstva.***

Vo Vrútkach, 22.01.2018

Ing.Mgr.Anna Sviteková

predsedníčka komisie